
CAPITOLUL 1 - DATE GENERALE

1.1 AUTORITATEA CONTRACTANTĂ

	Element
	Date

	Denumire UAT
	U.A.T. ORAȘUL MURFATLAR

	Județ
	Constanța

	Sediu
	Calea Dobrogei nr. 1, cod 905100, Murfatlar, jud. Constanța

	Cod fiscal
	4665580

	Telefon / Fax
	0241.234.350 / 0241.234.516

	Email
	consiliu-local@primaria-murfatlar.ro

	Primar
	Cojocaru Gheorghe




1.2 OBIECTUL STUDIULUI DE OPORTUNITATE

Obiectul prezentului studiu de oportunitate este reprezentat de fundamentarea necesității și oportunității de delegare a gestiunii serviciului public de iluminat public pentru următoarele activități teritoriale U.A.T. Orașul Murfatlar:
1. Întreținerea sistemului de iluminat public
Întreținerea și mentenanța sistemului de iluminat public (stradal, pietonal și arhitectural), puncte de aprindere și alte echipamente electrice conectate la rețeaua de iluminat stradal.
1.3 SCOPUL STUDIULUI DE OPORTUNITATE
Elaborarea Studiului de oportunitate privind delegarea serviciului public de iluminat public are drept scop:
— dimensionarea tehnică și umană a viitorului operator al serviciului de iluminat public;
— dimensionarea parametrilor de performanță și costurile necesare pentru realizarea unui serviciu calitativ.

1.4 PREZENTAREA ORAȘUL MURFATLAR

Orașul MURFATLAR este o unitate administrativ-teritorială cu personalitate juridică. Orașul posedă un patrimoniu și are inițiativă în ceea ce privește administrația intereselor publice locale, exercitând, în condițiile legii, autoritatea administrativ-teritorială stabilită.
Administrația publică a Orașului MURFATLAR se întemeiază pe principiile autonomiei locale, descentralizării serviciilor publice, eligibilității autorităților administrației publice locale, legalității și consultării cetățenilor în problemele de interes deosebit.
Autoritățile administrației publice prin care se realizează autonomia locală sunt: Consiliul Local al Orașului Murfatlar, ca autoritate deliberativă, și Primăria Orașului MURFATLAR ca autoritate executivă, organe alese conform legii.
Primăria constituie o structură funcțională cu activitate permanentă, formată din primar, viceprimar, secretar general, aparatul propriu de specialitate al primarului și servicii subordonate.
Primăria aduce la îndeplinire hotărârile Consiliului Local și dispozițiile primarului, gestionând problemele curente ale colectivității în care funcționează.
Autoritățile administrației publice locale ale Orașului MURFATLAR au dreptul și capacitatea efectivă de a rezolva și gestiona în nume propriu și sub responsabilitatea lor o parte importantă a treburilor publice, în interesul colectivității locale pe care o reprezintă.

1.5 ANALIZA LEGISLAȚIEI

În prezent activitatea de întreținere a serviciului de iluminat public din România se desfășoară în conformitate cu prevederile actelor normative prezentate în continuare:

	Nr.
	Act normativ
	Obiect reglementare

	1
	Legea nr. 51/2006 republicată
	Serviciile comunitare de utilități publice — cadru general

	2
	Legea nr. 230/2006
	Serviciul de iluminat public — organizare, funcționare, gestiune

	3
	Legea nr. 123/2012
	Legea energiei electrice și a gazelor naturale

	4
	OUG nr. 57/2019 — Codul Administrativ
	Atribuțiile Consiliului Local privind serviciile publice

	5
	Ordinul A.N.R.S.C. nr. 77/2007
	Norme metodologice calcul valoare activități SIP

	6
	Ordinul A.N.R.S.C. nr. 86/2007
	Regulamentul-cadru al serviciului de iluminat public

	7
	Ordinul A.N.R.S.C. nr. 87/2007
	Caietul de sarcini-cadru al serviciului de iluminat public

	8
	Ordinul A.N.R.S.C. nr. 100/2023
	Regulamentul privind acordarea licențelor SIP — clasa 3

	9
	Legea nr. 98/2016, cu modificările și completările ulterioare
	Achizițiile publice — proceduri de atribuire

	10
	HG nr. 395/2016, cu modificările și completările ulterioare
	Normele metodologice de aplicare a Legii 98/2016

	11
	Normativul I7-2011
	Normativ pentru proiectarea, execuția și exploatarea instalațiilor electrice

	12
	SR EN 13201:2016
	Standard european iluminat public — cerințe tehnice

	13
	Legea nr. 139/2022
	Obligativitatea utilizării sistemului național RO e-Factura



1.6 SERVICII COMUNITARE DE UTILITĂȚI PUBLICE

Definiție: 
Serviciile comunitare de utilități publice sunt definite ca totalitate acțiunilor și activităților reglementate prin care se asigură satisfacerea nevoilor de utilitate și interes public general ale colectivităților locale cu privire la: alimentare cu apă, canalizare și epurare a apelor uzate, colectarea, canalizarea și evacuarea apelor pluviale, producerea, transportul, distribuția și furnizarea de energie termică în sistem centralizat, salubrizarea localităților, iluminatul public, administrarea domeniului public și privat al unităților administrativ-teritoriale, transportul public local.
Participanții la realizarea serviciilor comunitare de utilități publice sunt: Autoritățile administrației publice locale; Utilizatorii serviciilor comunitare de utilități publice; Operatorii serviciilor comunitare de utilități publice; A.N.R.S.C. și ANRE.
Serviciile comunitare de utilități publice implică procese industriale care au ca rezultat producerea de deșeuri și poluarea mediului cu un impact asupra mediului și la realizarea serviciilor trebuie controlat impactul asupra mediului în vederea protecției și conservării acestuia, pentru asigurarea unei dezvoltări durabile.
Ca urmare, Legea nr. 51/2006 a serviciilor comunitare de utilități publice și legislația secundară pune accent pe necesitatea protecției mediului înconjurător și obținerea tuturor autorizațiilor, licențelor și avizelor cerute de lege.
Legea nr. 230 din 7 iunie 2006 — Legea serviciului de iluminat public are ca obiect stabilirea cadrului juridic unitar privind înființarea, organizarea, gestionarea, exploatarea, finanțarea și controlul funcționării serviciului de iluminat public și se aplică serviciului de iluminat public al localităților, înființat și organizat la nivelul comunelor, orașelor și municipiilor, județelor și al sectoarelor municipiului București, precum și al asociațiilor de dezvoltare intercomunitare având ca obiectiv serviciile de iluminat public.

CAPITOLUL 2 - SERVICIUL DE ILUMINAT PUBLIC

2.1 SERVICIUL DE ILUMINAT PUBLIC

Serviciul de iluminat public face parte din sfera serviciilor comunitare de utilități publice și cuprinde totalitatea acțiunilor și activităților de utilitate publică și de interes economic și social general desfășurate la nivelul unităților administrativ-teritoriale sub conducerea, coordonarea și responsabilitatea autorităților administrației publice locale, în scopul asigurării iluminatului public.
Serviciul de iluminat public cuprinde iluminatul stradal-rutier, iluminatul stradal-pietonal, iluminatul arhitectural, iluminatul ornamental, punctele de aprindere și alte echipamente electrice conectate la rețeaua de iluminat stradal. Serviciul de iluminat public se realizează prin intermediul unui ansamblu tehnologic și funcțional, alcătuit din construcții, instalații și echipamente specifice, denumit în continuare sistem de iluminat public. În înțelesul legii, sistemul de iluminat public este ansamblul format din puncte de aprindere, cutii de distribuție, cutii de trecere, linii electrice de joasă tensiune subterane sau aeriene, fundații, stâlpi, instalații de legare la pământ, console, corpuri de iluminat, accesorii, conductoare, izolatoare, cleme, armături, echipamente de comandă, automatizare și măsurare utilizate pentru iluminatul public.
Organizarea și desfășurarea serviciului de iluminat public trebuie să asigure satisfacerea unor cerințe și nevoi de utilitate publică ale comunităților locale, și anume:
  a) ridicarea gradului de civilizație, a confortului și a calității vieții;
  b) creșterea gradului de securitate individuală și colectivă în cadrul comunităților locale, precum și a gradului de siguranță a circulației rutiere și pietonale;
  c) punerea în valoare, prin iluminat adecvat, a elementelor arhitectonice și peisagistice ale localităților, precum și marcarea evenimentelor festive și a sărbătorilor legale sau religioase;
  d) susținerea și stimularea dezvoltării economico-sociale a localităților;
  e) funcționarea și exploatarea în condiții de siguranță, rentabilitate și eficiență economică a infrastructurii aferente serviciului.

2.2 ORGANIZAREA ȘI FUNCȚIONAREA SERVICIULUI DE ILUMINAT PUBLIC

Serviciul de iluminat public se organizează și funcționează cu respectarea principiilor stabilite în Legea nr. 51/2006.
Potrivit legii — LEGEA nr. 230 din 7 iunie 2006 — gestiunea serviciului de iluminat public se realizează prin gestiune directă sau prin gestiune delegată. Alegerea formei de gestiune a serviciului de iluminat public se face prin hotărâre a consiliilor locale sau a asociațiilor de dezvoltare comunitare, după caz.
În cazul gestiunii directe, autoritățile administrației publice locale sau asociațiile de dezvoltare comunitare, după caz, își asumă nemijlocit toate sarcinile și responsabilitățile cu privire la înființarea, organizarea, finanțarea, coordonarea, administrarea, gestionarea, exploatarea și asigurarea funcționării serviciului de iluminat public.
În cazul gestiunii delegate, autoritățile administrației publice locale sau asociațiile de dezvoltare comunitare, după caz, transferă, în baza unui contract prin care se deleagă gestiunea, denumit în continuare contract de delegare a gestiunii, unui sau mai multor operatori cu statut de societăți comerciale cu capital public, privat sau mixt, sarcinile și responsabilitățile proprii cu privire la prestarea serviciului, precum și exploatarea și administrarea sistemului de iluminat public, în condițiile legii.

2.3 OPERATORII SERVICIULUI DE ILUMINAT PUBLIC

Au calitatea de operatori ai serviciului de iluminat public prestatorii care își desfășoară activitatea în baza licenței eliberate în condițiile legii de A.N.R.S.C.
Operatorii licențiați să presteze servicii de iluminat public pot participa la procedurile de delegare a gestiunii și pot presta serviciul în orice localitate, în mod direct sau prin intermediul unei filiale, pe baze contractuale, în virtutea principiului liberei concurențe pe piața serviciilor comunitare de utilități publice.
Operatorii serviciului de iluminat public au următoarele obligații:
— Să gestioneze serviciul de iluminat public pe criterii de competitivitate și eficiență economică;
— Să promoveze dezvoltarea, modernizarea și exploatarea eficientă a infrastructurii aferente serviciului de iluminat public;
— Să respecte sarcinile asumate potrivit contractului de delegare a gestiunii serviciului;
— Să asigure respectarea indicatorilor de performanță ai serviciului de iluminat public, stabiliți de autoritățile administrației publice locale în regulamentul serviciului;
— Să furnizeze autorităților administrației publice locale și A.N.R.S.C. informațiile solicitate și să asigure accesul la toate informațiile necesare verificării și evaluării funcționării și dezvoltării serviciului de iluminat public;
— Să pună în aplicare metode performante de management, care să conducă la reducerea costurilor de operare;
— Să asigure finanțarea pregătirii profesionale a propriilor salariați.
CAPITOLUL 3 - ORGANIZAREA SISTEMULUI ACTUAL DE ILUMINAT PUBLIC ÎN ORAȘUL MURFATLAR

3.1 ORGANIZAREA ȘI FUNCȚIONAREA SERVICIULUI DE ILUMINAT PUBLIC ÎN ORAȘUL MURFATLAR

În momentul de față serviciul de iluminat public din Orașul MURFATLAR este realizat de către firma S.C. D&F ELECTRIC LINE S.R.L., în baza contractului de prestare de servicii nr. 8252/19.05.2025, în conformitate cu Caietul de sarcini nr. 7080/28.04.2025.
3.2 SITUAȚIA OPERATORULUI ACTUAL

	Date operator actual
	Informații

	Denumire
	S.C. D&F ELECTRIC LINE S.R.L.

	CUI
	36247894

	Nr. Înmatriculare
	J13/1645/2016

	Administrator
	Tudor Florin

	Licență A.N.R.S.C.
	Nr. 6493/22.09.2023 — Clasa 3 SIP 

	Atestat ANRE Bp
	Nr. 17579/09.08.2021 — valabil până la 09.08.2026

	Atestat ANRE C2A
	Nr. 17580/09.08.2021 — valabil până la 09.08.2026

	Utilaje declarate
	Minim 2 platforme autoridicătoare min. 12m; 1 autoutilitară materiale, echipamente specifice instalațiilor electrice, necesare executării în condiții de siguranță și conformitate a lucrărilor de întreținere, reparații și intervenții la sistemul de iluminat public.



3.3 CONCLUZII PRIVIND SISTEMUL ACTUAL DE ILUMINAT PUBLIC

Pentru determinarea stării actuale a Sistemului Public de Iluminat al Orașului MURFATLAR, în cadrul dezvoltării studiului de fundamentare s-au parcurs următoarele operațiuni: studierea datelor existente; preluarea de date din teren.

SITUAȚIA SISTEMULUI ACTUAL DE ILUMINAT PUBLIC

	Componentă SIP
	Murfatlar
	Siminoc
	Observații

	Corpuri de iluminat stradal (lămpi LED)
	~650 buc.
	~326 buc.
	~976 total

	Din care: LED cu panou solar
	43 buc.
	17 buc.
	60 total

	Puteri lămpi
	30W / 50W / 100W / 150W
	30W / 50W / 100W
	

	Puncte de aprindere (tablouri)
	P1–P10 (10 buc.)
	P11 (1 buc.)
	11 puncte total

	Tip rețea electrică
	Aeriană ~98%
	Aeriană ~100%
	OL-AL și TYIR (aerian); ACYABY (subteran)

	Litere volumetrice
	MURFATLAR — P9/str. Muzeului/DN3
	—
	Mentenanță prin contract

	Iluminat arhitectural
	Parc Monument, Piața Primăriei, Promenada
	—
	LED verde, proiectoare

	Energie electrică
	NU face obiectul contractului
	—
	Facturat separat de furnizor



Inventarul complet al instalațiilor de iluminat public (detaliat pe fiecare stradă, tip lampă și putere) este prezentat în Caietul de sarcini.

3.4 RECOMANDĂRI PRIVIND ÎMBUNĂTĂȚIREA SISTEMULUI DE ILUMINAT PUBLIC

Chiar dacă serviciul de Iluminat Public nu este o activitate care să genereze venituri, ci un serviciu care generează doar cheltuieli în scopul asigurării unui anumit nivel de siguranță și confort pentru locuitorii Orașului MURFATLAR, menținerea Sistemului de Iluminat Public într-o stare bună de funcționare este imperios necesară. Singura componentă care ar putea fi asimilată unui "venit" este reducerea cheltuielilor cu energia electrică prin modernizarea sistemului existent.
Reabilitarea și optimizarea Sistemului de Iluminat Public existent este necesară din mai multe considerente:
1. Starea actuală a sistemului: Sistemul de Iluminat Public (SIP) al Orașului Murfatlar este realizat în proporție de peste 95% din strazi cu lampi de tehnologie LED, ca urmare a programelor de modernizare derulate în perioada 2018–2024. O parte semnificativă a componentelor a depășit însă durata normală de funcționare, necesitând intervenții de mentenanță pentru asigurarea continuității serviciului.
2. Necesitatea intervențiilor: Mentenanța continuă este obligatorie pentru remedierea avariilor cauzate de factori atmosferici extremi, de uzura fizică și morală a componentelor electromecanice, de degradarea rețelelor de alimentare existente, precum și de intervențiile neautorizate ale terților asupra infrastructurii.
3. Interes public: Asigurarea funcționării optime a sistemului de iluminat public contribuie direct la siguranța circulației rutiere și pietonale, la prevenirea infracționalității și la creșterea confortului urban pentru locuitorii Orașului Murfatlar.
4. Conformitate cu legislația de mediu: Potrivit directivelor europene și legislației naționale în vigoare, autoritățile administrației publice locale au obligația de a implementa măsuri de eficiență energetică și de a reduce emisiile de CO₂ generate de sistemul de iluminat public.
5. Conformitate cu normele urbanistice: În acord cu prevederile H.G. nr. 490/2011 privind trecerea în subteran a rețelelor de utilități, orice lucrare de modernizare sau reparație capitală impune înlocuirea rețelelor aeriene cu rețele subterane, contribuind la îmbunătățirea aspectului urbanistic și la creșterea siguranței în exploatare.

CAPITOLUL 4 - ANALIZA ȘI SELECȚIA ALTERNATIVELOR
4.1 IDENTIFICAREA NEVOILOR DE ILUMINAT PUBLIC

Utilizatorii serviciului de iluminat public sunt fie Autoritățile administrației publice locale, fie asociațiile de dezvoltare comunitare constituite cu acest scop. Beneficiarii sunt comunitățile locale în ansamblul lor.
4.2 ACȚIUNI NECESARE DIN PUNCT DE VEDERE LEGAL

Consiliul Local al Orașului Murfatlar poate decide cu privire la organizarea și funcționarea serviciului de iluminat public. În acest sens, Consiliul Local al Orașului Murfatlar adoptă documentele care se impun cu privire la gestiunea serviciului de iluminat public, fie în modalitatea gestiunii directe, fie în modalitatea gestiunii delegate.
Organizarea serviciului de iluminat public din Orașul MURFATLAR trebuie să se realizeze în conformitate cu prevederile Legii nr. 230/2006 și ale Legii nr. 51/2006, în scopul asigurării unui serviciu de iluminat public care să fie organizat și să funcționeze în mod eficient.

4.3 ALTERNATIVE PRIVIND FUNCȚIONAREA SERVICIULUI DE ILUMINAT PUBLIC
4.3.1. MOTIVELE CARE JUSTIFICĂ DELEGAREA GESTIUNII

Potrivit legislației, gestiunea serviciilor publice se realizează în următoarele modalități: gestiune directă; gestiune indirectă sau delegată. Alegerea formei de gestiune se face prin hotărâri ale consiliilor locale.
4.3.2 Contractul de delegare a gestiunii
Gestiunea directă 
· presupune asumarea nemijlocită de către autoritatea publică locală a sarcinilor și responsabilităților cu privire la înființarea, organizarea, finanțarea, coordonarea, administrarea, gestionarea, exploatarea și asigurarea funcționării serviciului public.

Gestiunea delegată 
· presupune transferul din partea autorităților administrației publice locale, în baza unui contract de delegare a gestiunii, unuia sau mai multor operatori cu statut de societăți comerciale cu capital public, privat sau mixt, sarcinile și responsabilitățile proprii cu privire la prestarea, exploatarea și administrarea serviciului public.

4.3.3. Contractul de delegare a gestiunii

Contractul de delegare a gestiunii este un contract încheiat în formă scrisă, prin care unitățile administrativ-teritoriale, individual sau în asociere, după caz, în calitate de delegatar, atribuie, prin una dintre modalitățile prevăzute de lege, pe o perioadă determinată, unui operator, în calitate de delegat, care acționează pe riscul și răspunderea sa, dreptul și obligația de a furniza/presta integral un serviciu de utilități publice.
Contractul de delegare a gestiunii serviciilor de utilități publice poate fi: a) contract de concesiune de servicii; b) contract de achiziție publică de servicii.
Contractul de delegare a gestiunii va fi însoțit în mod obligatoriu de următoarele anexe:
a) caietul de sarcini privind furnizarea/prestarea serviciului;
b) regulamentul serviciului;
c) inventarul bunurilor mobile și imobile, proprietate publică sau privată a unităților administrativ-teritoriale, aferente serviciului;
d) procesul-verbal de predare-preluare a bunurilor prevăzute mai sus;
e) indicatori tehnici corelați cu țintele/obiectivele asumate la nivel UAT.
Contractul de delegare a gestiunii cuprinde în mod obligatoriu clauze referitoare la: denumirea părților contractante; obiectul contractului; durata contractului; aria teritorială; drepturile și obligațiile părților; modul de repartizare a riscurilor; indicatorii de performanță; prețurile/tarifele și regulile de ajustare; compensația pentru obligațiile de serviciu public; modul de facturare; garanția de bună execuție; răspunderea contractuală; forța majoră; condițiile de revizuire; condițiile de restituire a bunurilor; cazurile de încetare și condițiile de reziliere.

4.3.4. Analiză comparativă și concluzii

	Criteriu
	GESTIUNE DIRECTĂ
	GESTIUNE DELEGATĂ (recomandată)

	AVANTAJE
	— Menținerea responsabilității față de populația deservită — Tarife mai mici, neexistând profit — Menținerea autorității nemijlocite a administrației publice locale — Acces la fonduri europene destinate autorităților publice
	— Parametrii serviciilor și necesarul de investiții vor fi clar definite în contract, cu transfer de risc la operator — Accelerarea investițiilor — Autoritatea supervizează și reglementează conformarea operatorului — Clauze de penalizare și de reziliere în caz de neperformanță — Criterii de management comercial pentru acces la fonduri.

	DEZAVANTAJE
	-  Ritm lent de intervenție, determinat de programul instituției, lipsa personalului specializat prevăzut în organigramă, blocarea posturilor și restricțiile privind angajările în sectorul public, precum și reducerea numărului de personal din aparatul propriu al UAT. 
-  Lipsa unui serviciu tehnic specializat în cadrul aparatului propriu care să asigure permanent: 
· diagnosticarea defectelor; 
· intervențiile la înălțime; 
· mentenanța preventivă; 
· monitorizarea permanentă a rețelei de iluminat public. 
-  Timp crescut pentru remedierea avariilor și reclamațiilor cetățenilor, în special în afara programului normal de lucru, pe timp de noapte, în weekend sau în perioadele cu condiții meteorologice nefavorabile,mai ales pe timp de iarnă. 
-  Dificultăți în asigurarea permanenței și intervențiilor de urgență 24/24 ore fără personal suplimentar și fără organizarea unui serviciu de permanență. 
-  Costuri suplimentare semnificative pentru dotări, utilaje, mijloace de transport și autorizarea personalului: 
· cheltuieli salariale estimate pentru personal calificat și autorizat ANRE: 80.000–120.000 lei/an; 
· achiziție autospecială tip nacelă: 105.000–300.000 lei; 
· verificări, autorizări și mentenanță ISCIR: 20.000–30.000 lei/an; 
· echipamente individuale de protecție și scule speciale pentru lucru sub tensiune; 
· software de evidență și monitorizare; 
· combustibil, reparații și întreținere utilaje; 
· rezultând un impact financiar total estimat de peste 305.000 lei în primul an de funcționare. 
-  Necesitatea autorizării ANRE pentru personalul executant și pentru coordonarea lucrărilor la instalațiile electrice, conform legislației specifice în domeniul energiei electrice. 
-  Necesitatea efectuării periodice a: 
· instruirilor SSM și PSI; 
· verificărilor medicale; 
· autorizărilor ISCIR; 
· verificărilor PRAM; 
· controalelor tehnice pentru echipamente și utilaje. 
-  Transferul integral al răspunderii către UAT privind: 
· securitatea și sănătatea în muncă; 
· accidentele de muncă și intervențiile în rețele electrice; 
· instruirea, pregătirea profesională și autorizarea personalului; 
· obținerea acreditărilor și avizelor necesare; 
· asigurarea dotărilor tehnice și a utilajelor; 
· întreținerea, verificarea și exploatarea echipamentelor specifice activităților de iluminat public. 
-  Riscuri juridice și financiare în cazul producerii unor accidente, electrocutări, incendii sau avarii cauzate de exploatarea necorespunzătoare a instalațiilor. 
-  Posibile dificultăți în asigurarea stocurilor de materiale și piese de schimb necesare intervențiilor rapide.
-  Necesitatea elaborării și actualizării permanente a documentațiilor tehnice:  
· fișe tehnice; 
· documentații pentru ANRE, ISCIR și alte autorități competente. 
-  Creșterea cheltuielilor administrative și birocratice generate de gestionarea directă a serviciului în regie proprie. 
-  Uzura accelerată a utilajelor și costuri continue de mentenanță, reparații și verificări tehnice pentru autospeciale și echipamentele utilizate. Lipsa totala a lor la acesta dată . 
-  Dependenta funcționării serviciului de existența unui număr redus de persoane autorizate, existând riscul blocării activității în cazul concediilor, demisiilor sau indisponibilității personalului calificat și mai ales a salariilor mici a electricienilor în sectorul public .
	-  Delegarea serviciului către un operator specializat permite realizarea intervențiilor într-un timp mai scurt, prin existența personalului calificat, a echipelor operative și a programului de intervenție permanent. 
  Eliminarea necesității angajării și autorizării de personal propriu specializat ANRE, precum și reducerea presiunii asupra organigramei și bugetului de personal al UAT. 
  Operatorul delegat deține deja utilaje, autospeciale, echipamente și dotări specifice activităților de iluminat public, evitând investiții majore din partea autorității locale. 
  Reducerea costurilor administrative și operaționale aferente: 
· achiziției de utilaje; 
· întreținerii autospecialelor; 
· autorizărilor ISCIR; 
· instruirii și certificării personalului; 
· gestionării stocurilor și materialelor. 
  Transferarea către operator a obligațiilor privind: 
· securitatea și sănătatea în muncă; 
· instruirea personalului; 
· autorizările profesionale; 
· întreținerea utilajelor și echipamentelor; 
· gestionarea intervențiilor tehnice. 
  Posibilitatea stabilirii prin contract a unor indicatori clari de performanță: 
· timp maxim de intervenție; 
· termene de remediere; 
· nivel minim de funcționare; 
· obligații privind permanența și monitorizarea serviciului. 
  Asigurarea continuității serviciului inclusiv în afara programului normal de lucru, prin echipe operative și servicii de permanență ale operatorului. 
  Acces la personal cu experiență tehnică și calificări specifice în domeniul instalațiilor electrice și iluminatului public. 
  Posibilitatea utilizării unor tehnologii moderne și a unor soluții eficiente energetic fără investiții directe majore din partea UAT. 
  Predictibilitate bugetară mai bună prin stabilirea tarifelor și a obligațiilor contractuale pe durata delegării. 
  Reducerea riscurilor juridice și operaționale pentru UAT în ceea ce privește accidentele de muncă, avariile și intervențiile la instalațiile electrice. 
  Operatorul poate asigura mai ușor: 
· stocuri de materiale; 
· piese de schimb; 
· logistică de intervenție; 
· echipe mobile și utilaje specializate. 
  Posibilitatea monitorizării și controlului serviciului prin contract, rapoarte de activitate și indicatori de performanță fără implicarea directă a UAT în execuția lucrărilor. 
  Negocierea unui contract detaliat pe termen lung permite stabilirea clară a obligațiilor tehnice, financiare și operaționale ale operatorului, inclusiv a penalităților pentru neîndeplinirea indicatorilor de performanță. 
  Autoritatea locală își poate concentra activitatea asupra rolului de coordonare, monitorizare și reglementare a serviciului, fără implicare directă în activitățile tehnice de exploatare. 
  Delegarea serviciului permite utilizarea experienței și capacității operaționale a unui operator specializat, evitând dificultățile generate de lipsa personalului tehnic din cadrul aparatului propriu. 
  Deși serviciul este prestat de un singur operator pe durata contractului, UAT păstrează controlul contractual, dreptul de verificare și posibilitatea aplicării de sancțiuni conform clauzelor de delegare. 
  Finanțarea serviciului poate fi planificată și etapizată prin contract, cu posibilitatea includerii investițiilor, modernizărilor și lucrărilor de mentenanță într-un program multianual predictibil.

	COSTURI ESTIMATE
	> 305.000 lei/an — SUPERIOARE
	270.120 lei/an — CONFIRMATE

	CONCLUZIE
	NERECOMANDATĂ
	RECOMANDATĂ ✓



Numărul mai mare de dezavantaje al gestiunii directe în raport cu gestiunea delegată, recomandă în prima fază adoptarea celei de-a doua variante. Posibilitatea extinsă de a defini contractual limitele de exploatare a serviciului determină ca formula gestiunii delegate să fie mai ușor de pus în acord cu interesele generale ale comunității.
Înființarea și existența unui serviciu propriu al Primăriei, cu personal specializat și cu dotarea tehnică necesară prestării unui serviciu de calitate ar presupune costuri financiare importante pentru bugetul local — estimate la peste 305.000 lei/an față de valoarea contractului de delegare de 270.120 lei/an.

ALTERNATIVA 2. Gestiunea delegată a serviciului

Avantajele acestei forme de realizare a gestiunii serviciului de iluminat public față de Alternativa 1, care au un impact major asupra costului final, sunt:
— Contractantul serviciului va fi mult mai atent în alegerea personalului și la crearea unei structuri cât mai simple;
— Contractantul serviciului va organiza realizarea lucrărilor într-o perioadă cât mai scurtă;
— Contractantul serviciului deține deja echipamente/utilaje necesare realizării gestiunii serviciului de iluminat public;
— Know How net superior în realizarea lucrărilor de reparații/gestiune a sistemului de iluminat public;
— Transferul riscului către operator.

4.4 FUNDAMENTAREA NECESITĂȚII ȘI OPORTUNITĂȚII DELEGĂRII GESTIUNII SERVICIULUI DE ILUMINAT PUBLIC

Prezentul studiu de oportunitate s-a realizat în vederea analizării oportunității de delegare a gestiunii Serviciului de iluminat public și anume activitatea de întreținere și mentenanță a iluminatului stradal-rutier, iluminatului stradal-pietonal, iluminatului arhitectural, iluminatului ornamental, rețele și puncte de aprindere, precum și alte instalații electrice aflate în patrimoniul UAT.

Principalele aspecte care au impus realizarea studiului: respectarea și aplicarea reglementărilor legislative în domeniu, care au fost armonizate cu legislația UE; necesitatea asigurării unor servicii publice de calitate; necesitatea modernizării sistemului de gestionare a serviciului.
Oportunitatea delegării gestiunii serviciului constă în asigurarea serviciilor publice de iluminat public în condiții de calitate, economicitate, eficiență și rentabilitate.
Argumentele care stau la baza delegării gestiunii serviciului de iluminat public sunt:
— prin organizarea unei proceduri de atribuire se va putea obține selectarea unui operator care oferă raportul optim între prețul (mic) al prestației și calitatea (ridicată) a serviciilor;
— asigurarea unui serviciu de calitate la standarde europene și care să corespundă normelor naționale și UE.

4.5 RECOMANDĂRI PRIVIND DELEGAREA GESTIUNII SERVICIULUI

Modul recomandat pentru gestionarea serviciului de iluminat public în U.A.T. Orașul Murfatlar este gestiunea delegată.
Conform Legii nr. 51/2006, republicată, modificată și completată, gestiunea indirectă sau delegată "este modalitatea de gestiune în care Autoritățile administrative publice locale atribuie unuia sau mai multor operatori toate ori numai o parte din competențele și responsabilitățile proprii privind furnizarea/prestarea serviciilor de utilități publice, pe baza unui contract, denumit CONTRACT DE DELEGARE A GESTIUNII".
În cazul gestiunii delegate, se parcurg următorii pași:
— Adoptarea de către autoritatea deliberativă a administrației publice locale a unei hotărâri privind stabilirea procedurii de atribuire a gestiunii serviciului de iluminat public;
— Întocmirea unui studiu de oportunitate pentru fundamentarea și stabilirea soluțiilor optime de delegare a gestiunii serviciilor;
— Întocmirea și aprobarea Regulamentului serviciului de iluminat public, întocmit în conformitate cu dispozițiile Ordinului nr. 86/2007;
— Întocmirea și aprobarea Caietului de sarcini al serviciului de iluminat public, întocmit în conformitate cu dispozițiile Ordinului nr. 87/2007;
— Organizarea procedurii de atribuire, atribuirea și semnarea Contractului de Delegare a gestiunii serviciului.
Operatorii își pot desfășura activitatea numai pe baza licenței A.N.R.S.C. clasa 3, prestarea activităților specifice serviciului de iluminat public fără licență sau cu licență expirată, indiferent de tipul de gestiune adoptat, fiind interzisă.

Durata recomandată a delegării: 12 luni de la data semnării contractului, cu posibilitatea adiționării prin act adițional cu maximum 4 luni, fără a depăși data de 30.04.2027.
Încetarea contractului se face în următoarele situații:
— în cazul în care operatorului i se retrage licența A.N.R.S.C. sau nu este prelungită după expirarea termenului;
— la expirarea duratei stabilite prin contract, dacă părțile nu convin, în scris, prelungirea acestuia, în condițiile legii;
— în cazul în care interesul național sau local o impune, prin denunțarea unilaterală de către concedent;
— în cazul nerespectării obligațiilor contractuale de către Delegat, prin reziliere;
— în cazul în care Operatorul nu deține autorizațiile legale sau când acestea sunt retrase;
— în cazul reorganizării judiciare sau al falimentului Operatorului;
— cu acordul ambelor părți, în scris.
Contractul de delegare a gestiunii va fi însoțit în mod obligatoriu de următoarele anexe:
— Caietele de sarcini ale serviciului cu Inventarul rețelei și al lămpilor din UAT MURFATLAR;
— Procesul verbal de predare-preluare a bunurilor prevăzute;
— Regulamentul serviciului de iluminat public.
CAPITOLUL 5 - MOTIVAȚIA ECONOMICO-FINANCIARĂ

În ultimii ani au fost efectuate reparații strict necesare pentru menținerea sistemului de iluminat public în stare de funcționare. Efectuarea lucrărilor de mentenanță preventivă este importantă pentru menținerea sistemului în stare de funcționare, pentru reducerea numărului de întreruperi neprogramate și pentru prevenirea pierderilor de energie electrică.

5.1 Cheltuielile efectuate pentru mentenanța SIP

	Anul
	Cheltuieli întreținere iluminat public
	TVA 19%
	Total cu TVA
	Observații

	2019
	60.000 lei
	11.400 lei
	71.400 lei
	

	2020
	66.500 lei
	12.635 lei
	79.135 lei
	

	2021
	66.500 lei
	12.635 lei
	79.135 lei
	

	2022
	76.500 lei
	14.535 lei
	91.035 lei
	

	2023
	270.120 lei
	51.322,80 lei
	321.442,80 lei
	

	2024
	270.120 lei
	51.322,80 lei
	321.442,80 lei
	

	2025
	270.120 lei
	51.322,80 lei
	321.442,80 lei
	



5.2 Sumele prevăzute a fi cheltuite pentru sistemul de iluminat public

	Anul
	Propunere - Cheltuieli întreținere sistem iluminat public (fără TVA)
	TVA 21%
	TOTAL cu TVA
	Observații

	2026
	270.120 lei fără TVA
	56.725,20
	326.845,20
	Propus



5.3 Fundamentarea valorii estimate conform Ordinului A.N.R.S.C. nr. 77/2007

Conform art. 3 din Ordinul A.N.R.S.C. nr. 77/2007, formula de calcul a valorii serviciului este:
V = C(t) + p

unde: V = valoarea anuală fără TVA; C(t) = cheltuieli totale anuale; p = profit = maximum 5% din C(t).
Conform art. 4: C(t) = Ch.mat + Ch.man + Ch.util + CAS + Ch.ind



Deviz Cheltuieli - Mentenanță Iluminat Public MURFATLAR

	Nr.
	Categorie de cheltuieli
	Baza de calcul
	Preț fară
TVA 2025
	Valoare

	
	A. CHELTUIELI DIRECTE
	
	
	

	1
	Manoperă echipe electricieni autorizați ANRE, măsurători speciale, avize și disponibilitate 24/24
	1000
	150
	150000

	2
	Utilaje — nacelă autoridicătoare min. 12m mașini intervenție și consumabile
	340
	180
	61200

	3
	Materiale — corpuri LED, siguranțe, conductori, cleme, contactoare
	Forfetar/ medie facturi
	2.000
	2.000

	4
	Revizii tehnice — 10 puncte de aprindere
	10
	350
	3500

	5
	Inspecții nocturne
	300
	10
	3000

	6
	Mentenanță litere volumetrice MURFATLAR și iluminat arhitectural
	Forfetar / medie facturi
	8.500
	8.500

	7
	Intervenții urgente avarii
	30
	325 lei
	9750

	
	SUBTOTAL CHELTUIELI DIRECTE
	
	
	237950

	8
	Contribuție asiguratorie muncă (CAS) — 2,25% din manoperă
	2,25%
	
	5353,875

	
	TOTAL CHELTUIELI DIRECTE (A+CAS)
	
	
	243303,875

	9
	Cheltuieli indirecte — 10% din total cheltuieli directe
	10%
	
	24330,39

	10
	Profit — max. 5% (Ord. A.N.R.S.C. nr. 77/2007, art. 3)
	5%
	
	12165,19

	
	TOTAL GENERAL FĂRĂ TVA
	
	
	279799,46

	11
	TVA
	21%
	
	58757,89

	
	TOTAL GENERAL CU TVA
	
	
	338557,34



Notă: În calcul au fost implementate valorile statistice ANRE la nivel național pentru anul 2025.

5.4 Verificarea valorii estimate pe baza devizelor lunare reale

	Luna
	Valoare deviz (lei fără TVA)
	TVA 19%
	Total cu TVA
	Caracterizare

	Martie 2025 (model implementat)
	33.518,90
	6.368,59
	39.887,49
	Lună activitate intensă

	Iunie 2025 (model implementat)
	27.365,86
	5.199.50
	32.565.30
	Lună activitate intensă

	Septembrie 2025(model implementat)
	21.161,76
	4.020,73
	25.182,49
	Lună activitate normală

	Medie 
	82.046,52
	15.588,82
	97.635,28
	

	Buget contractual nu a depasit valoarea contract
	270.120,00
	56.725,20
	326.845,20
	  TVA de 21%


Concluzie: Bugetul de 270.120 lei fără TVA acoperă cheltuielile reale estimate, confirmate prin devizele lunare. 
5.5 Modalitatea de acordare a delegării gestiunii

Valoarea estimată de 270.120 lei fără TVA. Procedura de atribuire se va stabili de Compartimentul Achiziții Publice al U.A.T. Orașul Murfatlar, conform art. 2 alin. (1) din HG nr. 395/2016, în funcție de valoarea estimată și de pragurile de atribuire aplicabile la data lansării procedurii, conform Legii nr. 98/2016 cu modificările și completările ulterioare.
Decontarea serviciilor se va realiza lunar pe baza devizelor de lucrări (Formularul F3) cu prețuri unitare ferme din oferta câștigătoare, însoțite de: ordin de lucru emis de S.I.A.D.P.P prin sistemul convenit, proces verbal de recepție semnat de ambele părți, fotografii datate înainte și după intervenție, pontaje personal, factură emisă exclusiv prin sistemul național RO e-Factura (Legea nr. 139/2022).
CAPITOLUL 6 - INDICATORI DE PERFORMANȚĂ

	Nr.
	Indicator de performanță
	Nivel minim garantat
	Termen
	Penalizare

	1
	Timp maxim de intervenție avarie majoră (tablou scurtcircuitat, cablu rupt, cădere stâlp)
	4 ore
	de la sesizare
	500 lei/oră de întârziere

	2
	Timp maxim de intervenție defecțiune curentă (corp ars, siguranță arsă, PA nefuncțional)
	24 ore
	de la sesizare
	200 lei/zi de întârziere

	3
	Grad de funcționare a corpurilor de iluminat public — stradal, pietonal și arhitectural
	Min. 95% permanent
	permanent
	0,1% din val. lunii/% sub prag

	4
	Executarea reviziilor planificate la cele 11 puncte de aprindere (P1–10Murfatlar, P11 Siminoc)
	100% din plan, la termene
	conf. plan anual
	1.000 lei/revizie neefectuată

	5
	Transmitere plan de mentenanță
	Max. 60 zile calendaristice de la semnare
	de la semnare
	Suspendare plată primei facturi

	6
	Transmitere raport lunar activitate cu deviz F3 și PV de recepție
	Până pe data de 15 a lunii următoare
	lunar
	Suspendare plată factură in luna întârziată

	7
	Inspecție nocturnă pentru depistare defecte rețea
	Min. 1/lună/localitate
	lunar
	200 lei/lipsă inspecție

	8
	Menținerea funcționalității literelor volumetrice MURFATLAR (P9/str. Muzeului/DN3) și a iluminatului arhitectural
	Min. 95% permanent
	permanent
	500 lei/zi nefuncționare

	9
	Emiterea facturilor exclusiv prin sistemul național RO e-Factura (Legea nr. 139/2022)
	100% din facturi emise
	lunar
	Refuz plată factură



CAPITOLUL 7 - CONCLUZII ȘI PROPUNERI

În urma analizei prezentate în cadrul prezentului studiu de oportunitate, se propune Consiliul Local al Orașului Murfatlar:
1. Adoptarea formei de GESTIUNE DELEGATĂ pentru serviciul de iluminat public al Orașul Murfatlar și Satului Siminoc, ca formă optimă din punct de vedere tehnic, economic și legal.
2. Atribuirea contractului de delegare a gestiunii serviciului de iluminat public se va realiza prin procedura de achiziție stabilită de Compartimentul Achiziții Publice din cadrul U.A.T. Orașul Murfatlar, în conformitate cu prevederile art. 2 alin. (1) din HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare, coroborat cu art. 187 alin. (3) lit. a) din Legea nr. 98/2016 privind achizițiile publice, potrivit căruia criteriul de atribuire poate fi „prețul cel mai scăzut”, în condițiile în care specificațiile tehnice sunt definite astfel încât să asigure comparabilitatea ofertelor. 
Criteriul de atribuire este „prețul cel mai scăzut”, cu respectarea principiilor prevăzute de art. 2 alin. (2) din Legea nr. 98/2016, respectiv: nediscriminarea, tratamentul egal, recunoașterea reciprocă, transparența, proporționalitatea și asumarea răspunderii, precum și utilizarea eficientă a fondurilor publice.
3. Obligativitatea operatorului de a prezenta la semnarea contractului licența A.N.R.S.C. valabilă clasa 3, reînnoită conform Ordinului A.N.R.S.C. nr. 100/2023.
4. Aprobarea indicatorilor de performanță garantați prevăzuți în Capitolul 6, cu penalizările aferente, ca parte integrantă a contractului de delegare.
5. Durata delegării: 12 luni de la data semnării contractului, cu posibilitatea adiționării prin act adițional cu maximum 4 luni, fără a depăși data de 30.04.2027.
6. Contractul de delegare va fi însoțit obligatoriu de: Caietul de sarcini la HCL; Regulamentul serviciului la HCL; Inventarul rețelelor (puncte aprindere) și al lămpilor din UAT MURFATLAR; Procesul verbal de predare-preluare a bunurilor, dupăsemnarea contractului .
7. Decontarea serviciilor se va realiza lunar, pe baza devizelor de lucrări — Formular F3, întocmite cu prețuri unitare ferme conform ofertei contractate, însoțite de următoarele documente justificative:
· ordin de lucru convenit între părți, transmis în formă scrisă letric sau prin mijloace electronice (WhatsApp/e-mail); 
· La finalizarea lucrărilor, procesul-verbal de recepție a lucrărilor executate de prestator vor fi verificate, atât din punct de vedere al documentelor aferente, cât și prin constatarea în teren a lucrărilor realizate, de către comisia de recepție desemnată în acest scop; 
· Prestatorul va anexa fotografii înainte și după execuția intervenției și alte documente justificative; 
· factura fiscală emisă prin sistemul național RO e-Factura, conform legislației. 
Documentele de decontare vor fi emise și transmise autorității contractante cel târziu până la data de 15 a lunii următoare celei în care au fost executate serviciile.

Întocmit,
Șef Serviciul pentru Întreținerea și Administrarea Domeniului Public și Privat
Ing. Ciubuc Cristian
2

